Úradný vestník L 151 , 18/06/1999 S. 0031 - 0034



Rozhodnutie Komisie z 31. mája 1999, ktorým sa mení a dopĺňa rozhodnutie 94/448/ES ustanovujúce osobitné podmienky, ktorými sa riadia dovozy produktov rybolovu a akvakultúry s pôvodom na Novom Zélande (oznámené pod číslom dokumentu C(1999) 1404) (Text s významom pre EHP) (1999/402/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 91/493/EHS z 22. júla 1991, ktorá ustanovuje hygienické podmienky pre produkciu a uvádzanie produktov rybolovu [1] na trh naposledy zmenenú a doplnenú smernicou 97/79/ES [2], a najmä na jej článok 11, (1) keďže článok 1 rozhodnutia Komisie 94/448/ES z 20. júna 1994 ustanovujúceho osobitné podmienky, ktorými sa riadia dovozy produktov rybolovu a akvakultúry s pôvodom v Novom Zélande, naposledy zmeneného a doplneného rozhodnutím 96/254/ES [3] stanovuje, že Ministerstvo poľnohospodárstva a rybolovu (MPR) je príslušným orgánom na Novom Zélande pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS; (2) keďže po reštrukturalizácii novozélandskej vlády príslušný orgán pre osvedčenia o zdravotnej neškodnosti pre produkty rybolovu (MPR) sa zmenil z Ministerstva poľnohospodárstva a rybolovu na Ministerstvo poľnohospodárstva a rybolovu; a keďže tento nový orgán dokáže účinne overovať uplatňovanie platných zákonov; keďže, z toho dôvodu je nevyhnutné upraviť menovanie príslušného orgánu uvedeného v rozhodnutí 94/448/ES; (3) keďže je vhodné zosúladiť znenie rozhodnutia 94/448/ES so znením nedávno prijatých rozhodnutí Komisie ustanovujúcich osobitné podmienky, ktorými sa riadia dovozy produktov rybolovu a akvakultúry pochádzajúcich z tretích krajín; (4) keďže opatrenia stanovené v tomto rozhodnutí sú v súlade so stanoviskom Stáleho veterinárneho výboru, PRIJALA TOTO ROZHODNUTIE: Článok 1 Rozhodnutie 94/448/ES sa upravuje takto: 1. Článok 1 sa nahrádza takto: "Článok 1 Ministerstvo poľnohospodárstva a lesného hospodárstva (MPLH) je príslušným orgánom na Novom Zélande pre overovanie a potvrdzovanie zhody produktov rybolovu a akvakultúry s požiadavkami smernice 91/493/EHS." 2. Článok 2 sa nahrádza takto "Článok 2 Produkty rybolovu a akvakultúry s pôvodom v Novom Zélande musia spĺňať tieto podmienky: 1. každá zásielka musí byť sprevádzaná očíslovaným originálom osvedčenia o zdravotnej neškodnosti, riadne vyplneným, podpísaným, datovaným a pozostávajúcim z jediného listu v súlade so vzorom v prílohe A k tomuto dokumentu; 2. produkty musia pochádzať zo schválených prevádzok, výrobných plavidiel, chladiarenských skladov alebo mraziarenských plavidiel uvedených v prílohe B k tomuto dokumentu; 3. s výnimkou mrazených produktov rybolovu voľne uložených a určených na výrobu konzervovaných potravín, všetky obaly musia obsahovať slovo "NOVÝ ZÉLAND" a schvaľovacie/registračné číslo prevádzky, výrobného plavidla, chladiarenského skladu alebo mraziarenského plavidla pôvodu napísané nezmazateľným písmom." 3. Príloha A sa nahrádza prílohou k tomuto rozhodnutiu. Článok 2 Toto rozhodnutie je adresované členským štátom. V Bruseli 31. mája 1999 Za Komisiu Franz Fischler člen Komisie [1] Ú. v. ES L 268, 24.9.1991, s. 15. [2] Ú. v. ES L 24, 30.1.1998, s. 31. [3] Ú. v. ES L 86, 4.4.1996, s. 75. -------------------------------------------------- PRÍLOHA " PRÍLOHA A +++++ TIFF +++++ +++++ TIFF +++++ " --------------------------------------------------